सीबीएलयू में प्रबंधन विभाग ने कराया विशेष लेक्चर
भिवानी | चौधरीबंसीलाल विश्वविद्यालय में बुधवार को प्रबंधन विभाग द्वारा इंटरप्रेनुअरशिप विषय संबंधी एक विशेष लेक्चर कराया गया। इसके लिए विशेष रूप से गुरू गोविंद सिंह इंद्रप्रस्थ विश्वविद्यालय से संजीव मित्तल को आमंत्रित किया गया। संजीव मित्तल यूनिवर्सिटी स्कूल ऑफ मैनेजमेंट स्टडीज में डीन चेयरपर्सन के पद पर कार्यरत हैं। उन्होंने अपने लेक्चर में विद्यार्थियों का हौसला बढ़ाते हुए यह बताया कि कैसे एक अच्छा व्यवसाय शुरू किया जा सकता है। उन्होंने इससे संबंधी विभिन्न पहलुओं को स्पष्ट करते हुए विद्यार्थियों द्वारा पूछे प्रश्नों के उत्तर भी दिए। उनके लैक्चर का प्रबंधन विभाग, अर्थव्यवस्था विभाग एवं जनसंचार पत्रकारिता विभाग के छात्रों ने लाभ उठाया। इसमें सम्बन्धित विभागों के अध्यापकगण भी उपस्थित रहे। इस मौके पर प्रबंधन विभाग प्रमुख डॉ. मोनिका बंसल, मनीषा मणि, मोहित साथ ही जनसंचार एवं पत्रकारिता विभाग से सहायक प्रोफेसर दीपमाला सोलंकी, शिखा जुगियानी थे।
mag_Deva hin_Deva